Mõistete määratlemine on oluline sellepärast, et saada tegelik ülevaade praegusest laste olukorrast, probleemide suurusest ning abivajadustest. Erinevad lapsed vajavad erinevat lähenemist, kas siis  tõhustada peretööd või leida võimalusi asendushoolduse erinevateks variantideks. Tänavalaste puhul on vaja individuaalset lähenemist, peredega töötamist, mitmesuguste teenuste pakkumist, tihedat koostööd erinevate spetsialistide ja asutuste vahel, mis on kulukas ning pikaajaline protsess. Kuid alustada tuleb kohe, sest mida kauemaks lapsed tänavale jäävad, seda raskem on neid aidata. Vanemaid kui 13aastasi on juba hilja aidata, sest paljud nendest on juba narkomaanid, koolist välja langenud ning on sattunud  kuritegelikule teele.